stanford-oval/wikipedia huggingface dataset:
พยุง พยกุล
ผลงาน > กำกับการแสดง

| ปี | เรื่อง | ค่าย |
| --- | --- | --- |
| 2508 | มัจจุราชเปลือย | เทพนิมิตภาพยนตร์ |
| 2509 | เพชรชมพู | เทพนิมิตภาพยนตร์ |
| 2510 | บุญเพ็งหีบเหล็ก | เทพนิมิตภาพยนตร์ |
| 2512 | เปลวเทียน | เทพนิมิตภาพยนตร์ |
| 2512 | ไอ้แมวดำ (NO NAME ON THE BULLET) | เมืองสยามภาพยนตร์ |
| 2513 | 2 สิงห์จ้าวพยัคฆ์ | เทพนิมิตภาพยนตร์ |
| 2513 | ยอดเพชร |  |
| 2514 | นักร้องจ้าวนักเลง | เมืองสยามภาพยนตร์ |
| 2514 | เพลงรักพยัคฆ์สาว | กรุงสยามภาพยนตร์ |
| 2516 | เสือหยิ่งสิงห์ผยอง | ก้องสยามภาพยนตร์ |
| 2517 | เกาะรักนางงู | ก้องสยามภาพยนตร์ |
| 2517 | บุษบาขายรัก | พุทธชาตภาพยนตร์ |
| 2519 | 8 เหลี่ยม 12 คม (THE DANGER ONE) | ก้องสยามภาพยนตร์ |
| 2519 | สามสิงห์ดงเสือ | จงรักษ์ฟิล์ม |
| 2519 | คมเฉือนคม (THE OUTLAW MAN) | ขวัญใจภาพยนตร์ |
| 2520 | ชาติสิงห์ทุ่งสง | กัมปนาทภาพยนตร์ |
| 2520 | สู้สิบทิศ | วินนาภาพยนตร์ |
| 2520 | เขี้ยวเสือเล็บสิงห์ | ลูกฟ้าภาพยนตร์ |
| 2521 | ล้วงคองูเห่า (BLACK COBRA) | บุญโชคภาพยนตร์ |
| 2521 | สิงห์เดี่ยวดงนักเลง | 78 โปรดัคชั่น |
| 2521 | ไอ้สู้สองสลึง | 78 โปรดัคชั่น |
| 2522 | นรกแตก | เดชาโปรโมชั่น |
| 2523 | ชายชาติเสือ | สากลสยามภาพยนตร์ |
| 2523 | บุญเพ็งหีบเหล็ก |  |
| 2524 | ยางโทน | จงรักษ์ฟิล์ม |
| 2524 | มือปืนกระดูกเหล็ก | จงรักษ์ฟิล์ม |
| 2525 | ราศีสิงห์เจ้าพระกาฬ (ACTION OF THE LION) | ประกายเพชรภาพยนตร์ |
| 2525 | วังผาเดือด | จงรักษ์ฟิล์ม |
| 2525 | จ้าวนรก | เดชาโปรโมชั่น |
| 2526 | มรกตดำ | เดชาโปรโมชั่น |
| 2526 | เหยี่ยวดง | ก้องสยามภาพยนตร์ |
| 2526 | นักเลงร้อยคม | จงรักษ์ฟิล์ม |
| 2528 | หกสี่เอี่ยว พยัคฆ์เหนือเมฆ | นครภาพยนตร์ |
| 2528 | หักด่านเสือ | ทวีเกียรติภาพยนตร์ |
| 2529 | ขุมทองนรก |  |
| 2529 | วายร้าย 4 คิงส์ | ก้องสยามภาพยนตร์ |
| 2529 | ล่าด่วนนรก | สุวรรณโชติฟิล์ม |
| 2529 | มือปืนผีสิง | สยามโปรโมชั่น |
| 2529 | มือปราบพญาเหยี่ยว (DEADLINE) | นครภาพยนตร์ |
| 2530 | ขุมทรัพย์ทับทิมดำ |  |
| 2530 | มหัศจรรย์สุดขอบฟ้า | สยามโปรโมชั่น |
| 2531 | อยู่กับยาย | สยามโปรโมชั่น |
| 2531 | พยัคฆ์นางพญา | สยามโปรโมชั่น |
| 2531 | 5 มนุษย์เหล็ก (5 BRAVE AND CRUEL) | อินเตอร์โมชั่นพิคเจอร์ |
| 2534 | บุญมี ไอ้หมาวัด | ฟาร์อีสกรุ๊บ |
| 2534 | ลำหักลำโค่น | ฟาร์อีสกรุ๊บ |
| 2534 | ปอบผีฟ้า | เขียวสดโปรโมชั่น |
| 2536 | ดิฉันไม่ใช่โสเภณี | DECEMBER GROUP |
| 2557 | บุญเพ็งหีบเหล็ก จอมขมังเวทย์ |  |
อารมณ์ โพธิ์หาญรัตนกุล

| อารมณ์ โพธิ์หาญรัตนกุล |
| --- | --- |
คัตโตะขณะแสดงที่สนามฟุตบอลธรรมศาสตร์ ท่าพระจันทร์
ข้อมูลพื้นฐาน
ชื่อเกิด: อารมณ์ โพธิ์หาญรัตนกุล
รู้จักในชื่อ: คัตโตะ ลิปตา
เกิด: 9 กรกฎาคม พ.ศ. 2524 (43 ปี)
ที่เกิด: กรุงเทพมหานคร ประเทศไทย
อาชีพ: นักร้อง, นักแสดง, ดีเจ, พิธีกร, นักเขียน, ยูทูเบอร์
ค่ายเพลง: อิสระ
อารมณ์ โพธิ์หาญรัตนกุล (ชื่อเล่น คัตโตะ; เกิด 9 กรกฎาคม พ.ศ. 2524) เป็นนักร้องนำวงลิปตา
ประวัติ

คัตโตะ เป็นชาวไทยเชื้อสายจีน เป็นบุตรชายคนโต มีน้องชาย 1 คน คือ อรรถพล โพธิ์หาญรัตนกุล (โค้ดดี้) และมีน้องสาว 1 คน จบการศึกษาระดับประถมจากโรงเรียนอัสสัมชัญ จบการศึกษาระดับมัธยมจากโรงเรียนกุหลาบวิทยา, โรงเรียนไตรมิตรวิทยาลัย ปริญญาตรีจากคณะเศรษฐศาสตร์ มหาวิทยาลัยธรรมศาสตร์ เขาเริ่มร้องเพลงเมื่ออายุ 13 ปี โดยการเป็นนักร้องของโรงเรียนไตรมิตรวิทยาลัยในช่วงมัธยมและมหาวิทยาลัย คัตโตะ สนใจเพลงแนวร็อก เมื่อมีเพลงที่ร้องยากเสียงสูง เขาจะกลับไปบ้านเพื่อฝึกร้องเพลงนั้นโดยการใช้วิทยุอัดเสียงร้องและฟังเสียงตัวเองจนรู้สึกพอใจว่าสามารถร้องเพลงยากๆออกมาได้ดี สมัยมหาวิทยาลัยเข้าร่วมประกวดหานักร้อง TU Band และได้อันดับที่สอง จึงทำให้เพื่อน คือ เอ็ด เจ็ตเซ็ตเตอร์ (ซึ่งต่อมาคือ เอ็ด 7 วิ) ได้ชวนตั้งวงดนตรีเล่นในงานมหาลัย และส่งประกวดจนได้แชมป์ Coke music award เมื่อเรียนชั้นปีที่ 3 และได้เซ็นสัญญาเป็นนักร้องสังกัดแกรมมี่ แต่ไม่ได้ออกเทปจนหมดสัญญาในที่สุด ซึ่งในระหว่างนั้นวงดนตรีที่ชนะการประกวดด้วยกันมาก็รับเล่นดนตรีตามผับที่ทองหล่อ จนได้รู้จักกับ ธารณ ลิปตพัลลภ (แทน) ผ่านการติดต่อจาก ทฤษฎี ศรีม่วง (โอ) มือกีต้าร์วงเจ็ตเซ็ตเตอร์ จึงได้ร่วมกันตั้งวงชื่อว่า ลิปตา ทั้งสองคนแต่งเพลงและทำเดโมเทปเอง ส่งเพลงไปยัง fm104.5 ซึ่งเป็นคลื่นวิทยุ indy ที่ออกอากาศให้นักร้องที่ยังไม่มีชื่อเสียงแต่มีความสมารถ เมื่อได้ออกอากาศปรากฏว่ามีคนชอบ และขอเพลงมาเป็นจำนวนมาก จนต่อมาได้รับการติดต่อจาก บอย โกสิยพงษ์ จนได้เป็นศิลปินเบอร์แรกๆ ของค่ายเลิฟอีส
ผลงาน > ผลงานเพลง

บทความหลัก: ลิปตา
"คำถามโง่ๆ" - อัลบั้ม Rhythm & BOYd 11 (2549)
"เหมือนเคย" - อัลบั้ม Kunksnova Play The Boyd Kosiyabong Song Book (2549)
"อย่าเลยนะ"
"ไม่รู้เมื่อไหร่"
"ทักครับ"
ผลงาน > ละครโทรทัศน์

| ปีพ> ศ. | เรื่อง | บทบาท | หมายเหตุ |
| --- | --- | --- | --- |
| 2557 | ก๊วนคานทองกับแก๊งพ่อปลาไหล | โจ้ | นักแสดงรับเชิญ |
| 2564 | แพศยา | นักร้องในงานเดินแบบ PARE FASION WEEK | นักแสดงรับเชิญ |
| 2564 | สุดร้ายสุดรัก | นักร้องในงาน | นักแสดงรับเชิญ |
ผลงาน > ผลงานหนังสือ

หนังสือ ทามรายอ่ะ A Timeline
หนังสือ เขียนเล่นแต่รู้สึกจริง
หนังสือ หนังสือเล่มนี้ไม่มีชื่อ
write สาระ
ผลงาน > รายการโทรทัศน์

พิธีกรรายการ เด็กอาร์ต ช่องไทยพีบีเอส
รายการ “เดอะเทรนเนอร์ ปั้นฝันสนั่นเวที ปี 4 ไลฟ์เอดดิชั่น”  (เป็นเทรนเนอร์ให้กับ น้องเจ็มส์ จิรายุ)
พิธีกรรายการ เสือร้องไห้ ทางเสือร้องไห้ บนยูทูบ
พิธีกรรายการ จิบฝัน... บันดาลใจ
พิธีกรรายการ Emergenza คู่กับ ป๊อป ปองกูล ทาง ToastTubechannel
ชีวิตส่วนตัว

คัตโตะเคยคบหาดูใจกับ ภัสรนันท์ อัษฏมงคล ตั้งแต่เดือนสิงหาคม พ.ศ. 2558 ก่อนที่จะเลิกกันในเดือนมีนาคม พ.ศ. 2561
คัตโตะชอบเล่นเกมส์ DOTA 2
สเตร็ปซิล

| --- | --- |
สเตร็ปซิลในฟิลิปปินส์
ชนิดสินค้า: ยาอม
เจ้าของปัจจุบัน: เรกคิตต์เบนคีเซอร์
ประเทศ: ทั่วโลก
เริ่มจำหน่าย: พ.ศ. 2493; 75 ปีที่แล้ว (2493)
ตลาด: ทั่วโลก
เจ้าของเดิม: บูตส์เฮลท์แคร์
เว็บไซต์: strepsils.co.uk
สเตร็ปซิล (อังกฤษ: Strepsils) เป็นยี่ห้อยาอมฆ่าเชื้อโรคในปากหรือลำคอ ผู้ผลิตในปัจจุบันคือเรกคิตต์เบนคีเซอร์ บริษัทสัญชาติบริเตนและเนเธอร์แลนด์
ชื่อยี่ห้อนี้มาจากชื่อแบคทีเรียสเตร็ปโตคอกคัสที่ก่ออาการเจ็บคอบางชนิด
ส่วนผสม

ส่วนผสมออกฤทธิ์หลักได้แก่ไดคลอโรเบนซิลแอลกอฮอล์และอะมิลเมทาเครซอล บางสูตรยังมีกรดแอสคอร์บิก (วิตามินซี) ร่วมอยู่ด้วย ส่วนผสมที่ไม่ออกฤทธิ์ได้แก่เมนทอล กรดทาร์ทาริก และโพรพิลีนไกลคอล
ความเป็นมา

เดิมบริษัทบูตส์เฮลท์แคร์นำเสนอสเตร็ปซิลต่อสาธารณชนเป็นครั้งแรกใน พ.ศ. 2493 ในรูปแบบยาบ้วนปาก ส่วนยาอมนั้นนำเสนอต่อสาธารณชนเป็นครั้งแรกใน พ.ศ. 2501 ต่อมาใน พ.ศ. 2549 บริษัทเรกคิตต์เบนคีเซอร์ได้เป็นเจ้าของกิจการของบูตส์เฮลท์แคร์ จึงกลายเป็นเจ้าของสเตร็ปซิลด้วย
สเตร็ปซิลผลิตมาตั้งแต่ พ.ศ. 2501 โดยใช้ส่วนผสมที่ออกฤทธิ์ 2 ส่วนผสม คืออะมิลเมทาเครซอล และ 2,4-ไดคลอโรเบนซิลแอลกอฮอล์ ส่วนผสมเหล่านี้เป็นสารฆ่าเชื้ออย่างอ่อน สามารถฆ่าแบคทีเรียที่เกี่ยวเนื่องกับการติดเชื้อในปากและลำคอได้ แต่ตัวบรรจุภัณฑ์เองระบุว่า ยังไม่มีการวิจัยที่แสดงว่าผลิตภัณฑ์มีสารฆ่าแบคทีเรียที่จะช่วยลดระยะเวลาหรือความรุนแรงในการติดเชื้อ สเตร็ปซิลสูตรเอกซ์ตรามีเฮกซิลรีซอร์ซินอลเป็นส่วนผสมที่ออกฤทธิ์ บริษัทเรกคิตต์เบนคีเซอร์ยังเคยผลิตยาเม็ดที่มีฤทธิ์แรงกว่าปรกติ มีเฟลอร์บิพรอเฟนเป็นส่วนผสม และวางขายในยี่ห้อสเตร็ปซิล แต่ปัจจุบันเปลี่ยนไปใช้ยี่ห้อ "สเตร็ปเฟน" แทน
ในออสเตรเลีย อาร์เจนตินา และฮังการี ยังมีสเตร็ปซิลสูตรพลัสซึ่งมีลิโดเคนเป็นส่วนผสมเพิ่มเติมจากสารฆ่าแบคทีเรียในสูตรปรกติ สูตรพลัสนี้วางขายในฝรั่งเศสและสเปนในชื่อ "สเตร็ปซิลลิโดเคน"
สเตร็ปซิลวางขายในอิตาลีด้วยชื่อ "เบนากอล" วางขายในเยอรมนีด้วยชื่อ "โดเบนดัน" และวางขายในนอร์เวย์ด้วยชื่อ "เร็ปซิล"
ขนาด

ขนาดที่แนะนำให้รับประทานคือ 1 เม็ดต่อทุก ๆ 2 ถึง 3 ชั่วโมงสำหรับผู้ใหญ่
สมเด็จพระราชินีโซเฟียแห่งสเปน

สมเด็จพระราชินีโซเฟียแห่งสเปน (สเปน: la Reina Doña Sofía) เป็นพระมเหสีในสมเด็จพระราชาธิบดีฆวน การ์โลสที่ 1 แห่งสเปน และเป็นสมเด็จพระบรมราชชนนีใน สมเด็จพระราชาธิบดีเฟลิเปที่ 6 แห่งสเปน สมเด็จพระราชินีโซเฟียทรงเป็นเจ้าหญิงแห่งกรีซโดยพระชาติกำเนิด เป็นพระราชธิดาพระองค์ใหญ่ในสมเด็จพระเจ้าปัฟโลสแห่งกรีซและสมเด็จพระราชินีฟรีแดรีกีแห่งกรีซ โดยทีมีพระนามในภาษากรีกว่า โซเฟีย มาร์การีตา วิกตอเรีย เฟรเดรีกี (กรีก: Σοφία Μαργαρίτα Βικτωρία Φρειδερίκη) จึงถือว่าพระองค์ทรงเป็นสมเด็จพระราชินีแห่งสเปนพระองค์สุดท้ายที่เสด็จพระราชสมภพเป็นเจ้า โดยพระองค์มีพระราชอนุชาและพระราชขนิษฐาคือ สมเด็จพระราชาธิบดีคอนสแตนตินที่ 2 แห่งกรีซ และเจ้าหญิงไอรีนแห่งกรีซและเดนมาร์ก
พระราชประวัติ

สมเด็จพระราชินีโซเฟียเดิม เจ้าหญิงโซเฟียแห่งกรีซและเดนมาร์ก เป็นพระราชธิดาพระองค์ใหญ่ในสมเด็จพระเจ้าปัฟโลสแห่งกรีซและสมเด็จพระราชินีฟรีแดรีกีแห่งกรีซ เป็นพระภคินีในสมเด็จพระราชาธิบดีคอนสแตนตินที่ 2 แห่งกรีซ เสด็จพระราชสมภพ ณ กรุงเอเธนส์ เมืองหลวงของประเทศกรีซ พระองค์ทรงใช้พระชนม์ชีพวัยเด็กในประเทศอียิปต์ ในช่วงแรกทรงศึกษาในเมืองอะเล็กซานเดรีย จากนั้นพระองค์เสด็จไปประทับในประเทศแอฟริกาใต้ และได้เสด็จไปศึกษาต่อ ณ มหาวิทยาลัยเคมบริดจ์
| ธรรมเนียมพระยศของ สมเด็จพระราชินีโซเฟียแห่งสเปน |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Her Majesty   (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้า/เพคะ)
เสกสมรสและสมเด็จพระราชินีแห่งสเปน

เจ้าหญิงโซเฟียทรงพบกับเจ้าชายฆวน การ์โลส พระญาติในพระองค์ชั้นที่ 3 ขณะเจ้าชายทรงล่องเรือในหมู่เกาะกรีซในปี ค.ศ. 1954 และทรงพบกันอีกครั้งในงานสมรสของเจ้าชายเอ็ดเวิร์ด ดยุกแห่งเคนต์ ณ โบสถ์ยอร์กมินสเตอร์
ทั้งสองเสกสมรสกันเมื่อวันที่ 14 พฤษภาคม ค.ศ. 1962 ในโบสถ์กรุงเอเธนส์ โดยมี เจ้าหญิงไอรีนแห่งกรีซและเดนมาร์ก พระขนิษฐาเป็นเพื่อนเจ้าสาว และยังมีพระราชวงศ์อื่น ๆ เสด็จมา เช่น อินฟันตาปีลาร์ ดัชเชสแห่งบาดาโคซ เจ้าหญิงไอรีนแห่งเนเธอร์แลนด์ เจ้าหญิงอเล็กซานดรา เลดีโอกิลวี เจ้าหญิงเบเนดิกเทอแห่งเดนมาร์ก เจ้าหญิงอาน ดัชเชสแห่งคาลาเบรีย โดยได้รับพระราชทานพระอิสริยยศเป็น เจ้าหญิงโซเฟียแห่งอัสตูเรียส ต่อมาเมื่อพระสวามีขึ้นครองราชย์เมื่อวันที่ 22 พฤศจิกายน ค.ศ. 1975 เฉลิมพระปรมาภิไธยเป็น สมเด็จพระราชาธิบดีฆวน การ์โลสที่ 1 แห่งสเปน พระองค์จึงได้รับการสถาปนาเป็น สมเด็จพระราชินีแห่งสเปน ปัจจุบันพระราชโอรสของพระองค์คือ สมเด็จพระราชาธิบดีเฟลิเปที่ 6 แห่งสเปน ทรงสืบราชสมบัติอยู่ในขณะนี้
พระราชกรณียกิจ > พระราชกรณียกิจในประเทศ

ในฐานะของสมเด็จพระราชินี พระองค์ทรงเป็นประธานมูลนิธิ  Queen Sofía และยังทรงเป็นประธานลูกเสือกิตติมศักดิ์แห่งสเปน
พระราชกรณียกิจ > พระราชกรณียกิจในต่างประเทศ

โดยพระองค์เป็นตัวแทนพระราชวงศ์เสด็จพระราชดำเนินไปทรงร่วมงานอภิเษกสมของ เจ้าหญิงวิกตอเรีย มกุฎราชกุมารีแห่งสวีเดน และ เจ้าชายดาเนียล ดยุกแห่งเวสเตร์เยิตลันด์ และ เสด็จพระราชดำเนินไปทรงร่วมงาน พระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน และเมื่อปี ค.ศ. 2006 พระองค์เสด็จพระราชดำเนินแทนพระองค์ สมเด็จพระราชาธิบดีฆวน การ์โลสที่ 1 แห่งสเปน มายัง ราชอาณาจักรไทย ใน พระราชพิธีฉลองสิริราชสมบัติครบ 60 ปี ของ พระบาทสมเด็จพระมหาภูมิพลอดุลยเดชมหาราช บรมนาถบพิตร และ ค.ศ. 2018 เสด็จพระราชดำเนินเป็นตัวแทนของสเปน ไปในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
พระราชกรณียกิจ > พระราชกรณียกิจในต่างประเทศ > เครื่องราชอิสริยาภรณ์ไทย

เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ฝ่ายใน (ม.จ.ก.)
เครื่องราชอิสริยาภรณ์จุลจอมเกล้า ชั้นปฐมจุลจอมเกล้าฝ่ายใน (ป.จ.)
พระราชกรณียกิจ > พระราชกรณียกิจในต่างประเทศ > พระอิสริยยศ

2 พฤศจิกายน ค.ศ. 1938 – 14 พฤษภาคม ค.ศ. 1962: เฮอร์รอยัลไฮเนส เจ้าหญิงโซเฟียแห่งกรีซและเดนมาร์ก
14 พฤษภาคม ค.ศ. 1962 – 21 กรกฎาคม ค.ศ. 1969: เฮอร์รอยัลไฮเนส เจ้าหญิงแห่งอัสตูเรียส (แต่เพียงในพระนาม)
21 กรกฎาคม ค.ศ. 1969 – 22 พฤศจิกายน ค.ศ. 1975: เฮอร์รอยัลไฮเนส เจ้าหญิงแห่งสเปน
22 พฤศจิกายน ค.ศ. 1975 – 19 มิถุนายน ค.ศ. 2014:  เฮอร์มาเจสตี  สมเด็จพระราชินีแห่งสเปน
19 มิถุนายน ค.ศ. 2014 – ปัจจุบัน:  เฮอร์มาเจสตี  สมเด็จพระราชินีโซเฟียแห่งสเปน
ประเทศสเปนในโอลิมปิกเยาวชน

| ประเทศสเปน ในโอลิมปิกเยาวชน |
| --- | --- |
ธงชาติสเปน
รหัสประเทศ: ESP
เอ็นโอซี: คณะกรรมการโอลิมปิกสเปน
เหรียญ อันดับ 41:  ทอง 5 เงิน 9 ทองแดง 21 รวม 35 
การเข้าร่วมในกีฬาฤดูร้อน
2010 2014 2018
การเข้าร่วมในกีฬาฤดูหนาว
2012 2016 2020 2024
สเปน ได้ส่งนักกีฬาเข้าร่วมการแข่งขันกีฬาโอลิมปิกเยาวชนทุกครั้ง คณะกรรมการโอลิมปิกสเปน (COE) เป็นคณะกรรมการโอลิมปิกแห่งชาติของสเปน
นักกีฬาสเปนได้รับเหรียญรางวัลรวมทั้งหมด 29 เหรียญ (4 เหรียญทอง) ในการแข่งขันกีฬาโอลิมปิกเยาวชนฤดูร้อน และอีก 8 เหรียญในโอลิมปิกเยาวชนฤดูหนาว
ตารางเหรียญรางวัล

ดูเพิ่ม: สรุปเหรียญรางวัลโอลิมปิกเยาวชนตลอดกาล
ตารางเหรียญรางวัล > เหรียญรางวัลจากการแข่งขันฤดูร้อน

| การแข่งขัน | นักกีฬา | 1 ! ทอง | 2 ! เงิน | 3 ! ทองแดง | รวม | อันดับ |
| --- | --- | --- | --- | --- | --- | --- |
|  2010 สิงคโปร์ | 46 | 1 | 4 | 6 | 11 | 33 |
|  2014 หนานจิง | 66 | 2 | 1 | 6 | 9 | 32 |
|  2018 บัวโนสไอเรส | 85 | 1 | 3 | 5 | 9 | 46 |
| รวม | รวม | 4 | 8 | 17 | 29 | 36 |
ตารางเหรียญรางวัล > เหรียญรางวัลจากการแข่งขันฤดูหนาว

| การแข่งขัน | นักกีฬา | 1 ! ทอง | 2 ! เงิน | 3 ! ทองแดง | รวม | อันดับ |
| --- | --- | --- | --- | --- | --- | --- |
|  2012 อินส์บรุค | 9 | 0 | 0 | 0 | 0 | – |
|  2016 ลิลเลียแฮมเมอร์ | 6 | 0 | 0 | 0 | 0 | – |
|  2020 โลซาน | 24 | 3 | 1 | 3 | 7 | 19 |
|  2024 คังวอน | 29 | 0 | 0 | 1 | 1 | 30 |
| รวม | รวม | 3 | 1 | 4 | 8 | 20 |
กันด๊าม กันดั้ม

แม่แบบ:กล่องข้อมูลการ์ตูน/อนิเมะ
| --- | --- |
กันดั้ม
機動戦士ガンダムさん
ชื่อภาษาอังกฤษ: Kidou Senshi Gundam-san
แนว: ตลก
มังงะ
เขียนโดย: ฮิเดกิ โอวาดะ
สำนักพิมพ์:  คาโดคาวะโชเต็น
กันด๊าม กันดั้ม (ญี่ปุ่น: 機動戦士ガンダムさん; โรมาจิ: Kidō Senshi Gandamu-san) เป็นการ์ตูนญี่ปุ่นแบบสี่ช่องจบ แต่งโดย ฮิเดกิ โอวาดะ ลงตีพิมพ์ในนิตยสารกันดั้มเอซรายเดือน ตั้งแต่ปี พ.ศ. 2544 จนถึงปัจจุบัน และมีฉบับรวมเล่มออกมาแล้ว 2 เล่ม เนื้อหาหลักในเรื่องเป็นการล้อเลียนภาพยนตร์อนิเมะ โมบิลสูทกันดั้ม แบบตลกขบขัน
เดิมที กันด๊าม กันดั้ม เป็นผลงานที่ ฮิเดกิ โอวาดะ เขียนไว้ก่อนที่จะได้เป็นนักเขียนการ์ตูนมืออาชีพ และนำขึ้นแสดงไว้ใน "คุงิแบตดอตคอม" เว็บไซต์ส่วนตัวของตนเอง แต่เมื่อได้เป็นนักเขียนอาชีพแล้ว กันด๊าม กันดั้ม ก็ถูกนำลงตีพิมพ์ในนิตยสารกันดั้มเอซรายเดือน ทำให้ผลงานชิ้นนี้กลายเป็นการ์ตูนล้อเลียนอย่างเป็นทางการ ซึ่งทางสำนักพิมพ์เป็นผู้ถือลิขสิทธิ์ โอวาดะจึงต้องลบผลงานเรื่อง กันด๊าม กันดั้ม ที่เขียนไว้ทั้งหมดออกจากเว็บไซต์ของตนเอง
กันด๊าม กันดั้ม ถูกจัดพิมพ์เป็นภาคภาษาไทยแบบไม่มีลิขสิทธิ์โดยสำนักพิมพ์ Ant Comics Group.
กันด๊าม กันดั้ม ได้ถูกสร้างเป็น อนิเมะ และเริ่มออกฉายวันที่ 7 กรกฎาคม 2557
ข้อมูลหนังสือ

กันด๊าม กันดั้ม...ปฐมบท (機動戦士ガンダムさん さいしょの巻)
กันด๊าม กันดั้ม...บทต่อ (機動戦士ガンダムさん つぎの巻)
กันด๊าม กันดั้ม...บทต่ออีกที (機動戦士ガンダムさん みっつめの巻)
แหล่งข้อมูลอื่น

คุงิแบตดอตคอม เว็บไซต์ส่วนตัวของผู้แต่ง
จะอะไรกันนักหนาล่ะ กันด๊าม กันดั้ม เก็บถาวร 2007-02-21 ที่ เวย์แบ็กแมชชีน บทความในหนังสือพิมพ์มติชน
เดอะ ฮังเกอร์เกมส์ ปฐมบทเกมล่าเกม

| เดอะ ฮังเกอร์เกมส์ ปฐมบทเกมล่าเกม |
| --- | --- |
ใบปิดประชาสัมพันธ์
กำกับ: ฟรานซิส ลอว์เรนซ์
บทภาพยนตร์: ไมเคิล อาร์นดท์
สร้างจาก: ลำนำแห่งนกร้องเพลงและอสรพิษ โดย ซูซาน คอลลินส์
อำนวยการสร้าง:   นิน่า เจค็อบสัน  แบรด ซิมป์สัน  โจ เดรก 
นักแสดงนำ:   ทอม บลายธ์  เรเชล เซกเลอร์  จอช อันเดรส ริเวรา  ฮันเตอร์ เชเฟอร์  เจสัน ชวาตซ์แมน  ปีเตอร์ ดิงเคลจ  วิโอลา เดวิส 
ตัดต่อ: มาร์ก โยชิกาวะ
ดนตรีประกอบ: เจมส์ นิวตัน ฮาวเวิร์ด
บริษัทผู้สร้าง:   คัลเลอร์ฟอร์ซ  กูดยูนิเวิร์ส  
ผู้จัดจำหน่าย: ไลออนส์เกต มงคลเมเจอร์ (ประเทศไทย)
วันฉาย:   17 พฤศจิกายน ค.ศ. 2023 (2023-11-17) 
ความยาว: 157 นาที
ประเทศ: สหรัฐ
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 338.1 ล้านดอลลาร์สหรัฐ
เดอะ ฮังเกอร์เกมส์ ปฐมบทเกมล่าเกม (อังกฤษ: The Hunger Games: The Ballad of Songbirds and Snakes) เป็นภาพยนตร์แนวแอ็กชันไซไฟสัญชาติอเมริกันที่ออกฉายในปี ค.ศ. 2023 กำกับโดย ฟรานซิส ลอว์เรนซ์ จากบทภาพยนตร์โดย ไมเคิล อาร์นดท์ อิงจากนวนิยายชื่อ ลำนำแห่งนกร้องเพลงและอสรพิษ ในปี ค.ศ. 2020 โดย ซูซาน คอลลินส์ ซึ่งเป็นเรื่องราวที่เกิดขึ้น 64 ปี ก่อนเนื้อเรื่องของภาพยนตร์ชุด เกมล่าเกม และเป็นภาพยนตร์ลำดับที่ 5 ของแฟรนไชส์ นำแสดงโดย ทอม บลายธ์, เรเชล เซกเลอร์, จอช อันเดรส ริเวรา, ฮันเตอร์ เชเฟอร์, เจสัน ชวาตซ์แมน ร่วมกับ ปีเตอร์ ดิงเคลจ และวิโอลา เดวิส
เดอะ ฮังเกอร์เกมส์ ปฐมบทเกมล่าเกม ออกฉายในสหรัฐวันที่ 17 พฤศจิกายน ค.ศ. 2023 ภาพยนตร์ได้ทำข้อตกลงให้สามารถโปรโมทในช่วงสหภาพนักแสดงชาวอเมริกันได้หยุดงานประท้วง เพราะไลออนส์เกตไม่ได้เป็นสมาชิกของ AMPTP ที่สมาชิกถูกสั่งห้ามโปรโมทภาพยนตร์ ภาพยนตร์ได้รับคำวิจารณ์อย่างผสมไปจนถึงทางบวก นักวิจารณ์ชื่นชมงานสร้าง เรื่องราว ดนตรี เพลงประกอบ และการแสดง แต่ติด้านจังหวะการเล่าเรื่องและตอนจบที่รวบรัด ภาพยนตร์ได้รับการตอบรับในแง่บวกในหมู่ผู้ชม
ภาพยนตร์ประสบความสำเร็จทางพาณิชย์ ทำรายได้ทั่วโลก 338 ล้านดอลลาร์สหรัฐ จากทุนสร้าง 100 ล้านดอลลาร์สหรัฐ ที่ได้รับเงินทุนสำหรับถ่ายทำด้วยภาษีของเยอรมัน 20 ล้านดอลลาร์สหรัฐ ทำให้ใช้ทุนสร้างเพียง 80 ล้านดอลลาร์สหรัฐ แม้ว่าจะเป็นภาพยนตร์ที่ทำเงินน้อยสุดของแฟรนไชน์ รายได้ดังกล่าวทำให้ภาพยนตร์ชุด เกมล่าเกม กลายเป็นแฟรนไชน์ที่ทำเงินทะลุ 3 พันล้านดอลลาร์สหรัฐ แฟรนไชน์ทำเงินเป็นอันดับที่ 20 ของโลก
ภาพยนตร์ออกฉายในไทยวันที่ 15 พฤศจิกายน ค.ศ. 2023 เช่นเดียวกับภาคก่อน ๆ ภาพยนตร์เปิดตัวติดอันดับ 1 ในสัปดาห์ที่ฉายในประเทศไทย โดยมงคลเมเจอร์ ผู้จัดจำหน่ายของประเทศไทย
โอลิเวีย โรดริโก ประพันธ์และขับร้อง "แคนต์แคตช์มีนาว" เพลงประกอบภาพยนตร์ ในขณะที่เรเชล เซกเลอร์ ขับร้องเพลงประกอบเป็นส่วนใหญ่ โดยเพลงของร็อดริโกติดอันดับ 56 ของบิลบอร์ดและได้รับการพิจารณา รางวัลออสการ์ สาขาเพลงประกอบยอดเยี่ยมอีกด้วย
ภาพยนตร์มีกำหนดเผยแพร่ใน วีดิทัศน์ตามคำขอของอเมริกา ในวันที่ 19 ธันวาคม ค.ศ. 2023 โดยเป็นภาพยนตร์ที่ขายดีเป็นอันดับหนึ่งในทุกแพลตฟอร์ม ส่วนในประเทศไทย TRUEID ในมกราคม ค.ศ. 2024
เดอะ ฮังเกอร์เกม รุ่งอรุณแห่งเกมล่าเกม ภาพยนตร์ดัดแปลงจากนวนิยาย รุ่งอรุณแห่งการไล่ล่า (Sunrise on the Reaping) ซึ่งบอกเล่าเหตุการณ์หลังจากเล่มดังกล่าว 40 ปีในช่วงควอเตอร์เควล การแข่งขันเกมล่าชีวิตที่ใน 25 ปีมีครั้งนึงซึ่งถูกกำหนดโดยคอริโอเลนัส สโนว์ ที่จะเพิ่มผู้เล่นเป็น 2 เท่า คือ 46 คน รอดแค่คนเดียว คือเฮย์มิตช์ อเบอร์นาธี ในช่วงวัยหนุ่ม และคนรัก เลนอร์ โดฟ วางจำหน่ายในวันที่ 18 มีนาคม ค.ศ.2025 ถูกประกาศพร้อมกันในวันที่ 6 มิถุนายน ค.ศ.2024 โดยภาพยนตร์จะออกฉายในไทยวันที่ 19 พฤศจิกายน ค.ศ.2026
นักแสดง > ตัวละครหลัก

ทอม บลายธ์ รับบท คอริโอเลนัส สโนว์ : ที่ปรึกษาของลูซี่ เกรย์ บรรณาการจากเขต 12 ในเกมล่าชีวิตครั้งที่ 10 และประธานาธิบดีพาเน็มในอนาคต (พากย์เสียงโดย ปริภัณฑ์ วัชรานนท์)
เรเชล เซกเลอร์ รับบท ลูซี่ เกรย์ แบร์ด : บรรณาการจากเขต 12 ผู้มีความสัมพันธ์อันซับซ้อนกับคอริโอเลนัส (พากย์เสียงโดย  อรนุช ลาดพันนา)
จอช อันเดรส ริเวรา รับบท ซีเจนัส พลินท์: เพื่อนสนิทของคอริโอเลนัส และที่ปรึกษาของ มาร์คัส บรรณาการจากเขต 2 (พากย์เสียงโดย  ประภัฒน์ สินธพวรกุล)
ฮันเตอร์ เชเฟอร์ รับบท ไทกริส สโนว์ : ลูกพี่ลูกน้องของคอริโอเลนัส ผู้ให้คำแนะนำเขาในทุก ๆ สิ่ง ก่อนที่จะแตกหักและช่วยเหลือแคทนิสใน ม็อกกิ้งเจย์ (พากย์เสียงโดย  อรนุช ลาดพันนา)
เจสัน ชวาตซ์แมน รับบท ลูเครเทียส "ลักกี้" ฟลิกเกอร์แมน : พิธีกรรายการโทรทัศน์ของเกมล่าชีวิตครั้งที่ 10 และบรรพบุรุษของซีซาร์ ฟลิกเกอร์แมน ผู้ซึ่งจะเป็นพิธีกรเกมล่าชีวิตในภายหลัง (พากย์เสียงโดย  อภิชาติ สมุทคีรี)
ปีเตอร์ ดิงเคลจ รับบท คาสก้า ไฮบัททอม : คณบดีของอะคาเดมีและผู้ร่วมคิดค้นเกมล่าชีวิต (พากย์เสียงโดย เกรียงศักดิ์ เหรียญทอง)
วิโอลา เดวิส รับบท ดร.โวลัมเนีย กอล : หัวหน้าผู้คุมเกมของเกมล่าชีวิตครั้งที่ 10  (พากย์เสียงโดย  นภัสวรรณ์ วัชรีวงศ์ ณ อยุธยา)
เบิร์น กอร์แมน รับบท ผู้บัญชาการฮอฟฟ์: หัวหน้าผู้พิทักษ์สันติภาพของเกมล่าชีวิตครั้งที่ 10
แอชลีย์ เลียว รับบท คลีเมนเซีย โดฟโคท : หนึ่งในเพื่อนสนิทของสโนว์ และที่ปรึกษาของ รีเปอร์ บรรณาการจากเขต 11
ฟิออนนูลา แฟลนากัน รับบท ย่าของคอริโอเลนัสและไทกริส
ลอเรล มาร์สเดน รับบท เมย์แฟร์ ลิปป์ : ลูกสาวของนายกเทศมนตรีเขต 12 และคู่ปรับของลูซี่ เกรย์ แบร์ด
ดาโคตา ชาปิโร รับบท บิลลี่ โทป : สมาชิกของกลุ่มโควี่
วอห์น ไรล์ลี่ รับบท ม้อด ไอโวรี่ : สมาชิกของกลุ่มโควี่
จอร์จ ซอมเนอร์ รับบท สปรูซ : พลเมืองจากเขต 12
เคลเมนส์ ชิค รับบท เนโร ไพรซ์ : อดีตเศรษฐีรถไฟ พ่อของเพอร์เซโฟนี
นักแสดง > ที่ปรึกษา

ฟลอร่า ตีมัน รับบท ลิเวีย คาร์ดิว : ที่ปรึกษาของ ฟาเซ็ท บรรณาการจากเขต 1 และภรรยาของคอริโอเลนัสในอนาคต
Aminata Toscano รับบท พาล์มไมร่า มอนตี้ : ที่ปรึกษาของ เวลเวอร์รีน บรรณาการจากเขต 1
Levi Strasser รับบท ฟลอรัส เฟรนด์ : ที่ปรึกษาของ ซาบิน บรรณาการจากเขต 2
Mekyas Mulugeta รับบท เออร์บาน แคนวิลล์ : ที่ปรึกษาของ เทสลี บรรณาการจากเขต 3
Seyna Sylla รับบท ไอโอ แจสเปอร์ : ที่ปรึกษาของ ครีค บรรณาการจากเขต 3
Max Raphael รับบท เฟสตัส ครีด : ที่ปรึกษาของ คอรัล บรรณาการจากเขต 4
Athena Strates รับบท เพอร์เซโฟนี ไพรซ์ : ที่ปรึกษาของบรรณาการจากเขต 4
Yalany Marschner รับบท เดนนิส ฟลิงค์ : ที่ปรึกษาของ ไฮ บรรณาการจากเขต 5
Anni Baumann รับบท อิฟิเจเนีย มอส : ที่ปรึกษาของ โซล บรรณาการจากเขต 5
Aaron Finn Schultz รับบท อพอลโล่ ริง : ที่ปรึกษาของ ออตโต้ บรรณาการจากเขต 6
Emma Brüggler รับบท ไดอาน่า ริง : ที่ปรึกษาของ จินนี่ บรรณาการจากเขต 6
Amélie Hoeferle รับบท วิสซาเนีย ซิคเกิ้ล : ที่ปรึกษาของ ทรีซ บรรณาการจากเขต 7
Ayomide Adegun รับบท พลายนีย์ แฮร์ริงตัน : ที่ปรึกษาของ ลามิน่า บรรณาการจากเขต 7
Florian Burgkart รับบท ฮิลาเรียส เฮเว่นบี : ที่ปรึกษาของ โววีย์ บรรณาการจากเขต 8 บรรพบุรุษของ พลูทาร์ท เฮเว่นบี ที่จะก่อการปฏิวัติในภายหลัง
Serena Oexle รับบท จูโน่ ฟิปส์ : ที่ปรึกษาของ บ็อบบิ้น บรรณาการจากเขต 8
Anni Baumann รับบท อันโดรเคิล แอนเดอร์สัน : ที่ปรึกษาของ ชีฟ บรรณาการจากเขต 9
Joshua Kantara รับบท ไกเอียส บรีน: ที่ปรึกษาของ แพนโล บรรณาการจากเขต 9
Kaitlyn Akinpelumi รับบท โดมิเทีย วิมซิวิค : ที่ปรึกษาของ แทนเนอร์ บรรณาการจากเขต 10
Lilly Cooper รับบท อาราคเน่ เครน : ที่ปรึกษาของ  แบรนดี้ บรรณาการจากเขต 10 บรรพบุรุษของ เซเนก้า เครน ผู้คุมเกมล่าเกมครั้งที่ 74
Aamer Husain รับบท เฟลิกซ์ เรวินสติล : ที่ปรึกษาของ ดิล บรรณาการจากเขต 11 และ ลูกชายของประธานาธิบดี
Zoe Renee รับบท ลิซิสตราต้า วิกเกอร์ส : หนึ่งในเพื่อนสนิทของคอริโอเลนัส และที่ปรึกษาของ เจสซัพ บรรณาการจากเขต 12
นักแสดง > บรรณาการ

Tim Torok รับบท ฟาเซ็ท : บรรณาการจากเขต 1
Vara Kane รับบท เวลเวอร์รีน : บรรณาการจากเขต 1
Jerome Lance รับบท มาร์คัส : บรรณาการจากเขต 2
Yuli Lam รับบท ซาบิน : บรรณาการจากเขต 2
Felix Audu รับบท คริค : บรรณาการจากเขต 3
Vanessa Blanck รับบท เทสลี่ : บรรณาการจากเขต 3
Cooper Dillon รับบท มิสเซ็น : บรรณาการจากเขต 4
Mackenzie Lansing รับบท คอรัล : บรรณาการจากเขต 4
Kittipong Ace Cunjanagan รับบท ไฮ : บรรณาการจากเขต 5
Samia Hofmann รับบท โซล : บรรณาการจากเขต 5
Nova Just รับบท ออตโต้: บรรณาการจากเขต 6
Kyra Reinert รับบท จินนี่ : บรรณาการจากเขต 6
Hiroki Berrecloth รับบท ทรีช : บรรณาการจากเขต 7
Irene Boehm รับบท ลามิน่า : บรรณาการจากเขต 7
Knox Gibson รับบท บ็อบบิ้น : บรรณาการจากเขต 8
Sofia Sanchez รับบท โววีย์  : บรรณาการจากเขต 8
Lucas Wilson รับบท แพนโล : บรรณาการจากเขต 9
Jona Marie Laux รับบท ชีฟ : บรรณาการจากเขต 9
Kjell Brutscheidt รับบท แทนเนอร์ : บรรณาการจากเขต 10
Dimitri Abold รับบท รีเปอร์ : บรรณาการจากเขต 11
Luna Steeples รับบท ดิล : บรรณาการจากเขต 11
Nick Benson รับบท เจสซัพ : บรรณาการจากเขต 12
การผลิต > การพัฒนา

ในเดือนสิงหาคม ค.ศ. 2017 จอน เฟลต์ไฮเมอร์ ประธานเจ้าหน้าที่บริหารของไลออนส์เกตแสดงความสนใจในภาคแยกของภาพยนตร์ชุดเกมล่าเกม ด้วยความตั้งใจที่จะสร้างห้องของนักเขียนเพื่อสำรวจแนวคิด
ในเดือนมิถุนายน ค.ศ. 2019 โจ เดรก ประธานไลออนส์เกตโมชันพิกเชอร์กรุป ประกาศว่าบริษัทกำลังทำงานร่วมกับคอลลินส์ในเรื่องการดัดแปลงนวนิยายลำนำแห่งนกร้องเพลงและอสรพิษ ภายในเดือนเมษายน ค.ศ. 2020 คอลลินส์และไลออนส์เกตยืนยันว่าแผนการพัฒนาภาพยนตร์อยู่ระหว่างดำเนินการ ภายหลังฟรานซิส ลอว์เรนซ์ได้รับการยืนยันให้เป็นผู้กำกับ หลังจากที่ได้กำกับภาพยนตร์สามเรื่องก่อนหน้าในภาพยนตร์ชุดนี้ บทภาพยนตร์เขียนโดย ไมเคิล อาร์นดท์ โดยมี นิน่า เจค็อบสัน และนักเขียนบท แบรด ซิมป์สัน เป็นโปรดิวเซอร์ คอลลินส์จะดำเนินการเขียนโครงเรื่องขยายให้กับบทภาพยนตร์ นอกจากจะทำหน้าที่เป็นผู้อำนวยการบริหารการผลิตภาพยนตร์แล้ว ในเดือนสิงหาคม ค.ศ. 2021 เดรกกล่าวว่าภาพยนตร์เรื่องนี้ "ดำเนินไปได้ด้วยดีจริง ๆ" ในขั้นตอนก่อนการผลิต
การผลิต > การคัดนักแสดง

ในเดือนพฤษภาคม ค.ศ. 2022 ทอม ไบลท์ ได้รับเลือกให้เป็นประธานาธิบดีสโนว์ในวัยหนุ่ม โดยมีราเชล เซเกลอร์ เป็นลูซี่ เกรย์ แบร์ด บรรณาการในความดูแลของเขา เจสัน ชวาตซ์แมน ได้รับเลือกในเดือนมิถุนายน ค.ศ. 2022 ขณะที่ปีเตอร์ ดิงเคลจ ได้รับเลือกในเดือนถัดไป ตลอดเดือนมิถุนายนและกรกฎาคม ค.ศ. 2022 การคัดเลือกได้ทยอยเผยรายชื่อนักแสดงที่รับบทเป็นบรรณาการและที่ปรึกษาอย่างมากมายของภาพยนตร์เรื่องนี้ เมื่อวันที่ 15 สิงหาคม ค.ศ. 2022 มีรายงานว่าวิโอลา เดวิส ได้รับเลือกให้เป็นโวลัมเนีย กอล หัวหน้าผู้คุมเกมของเกมล่าชีวิตครั้งที่ 10 เมื่อวันที่ 16 กันยายน ค.ศ. 2022 มีการเปิดเผยรายชื่อนักแสดงเพิ่มเติมรวมถึงเบิร์น กอร์แมน และฟิออนนูลา แฟลนากัน
การผลิต > การถ่ายทำ

การถ่ายทำเริ่มขึ้นในเบอร์ลิน ประเทศเยอรมนี ในเดือนมิถุนายน ค.ศ. 2022
การตลาด

เมื่อวันที่ 5 มิถุนายน ค.ศ. 2022 ได้มีการปล่อยตัวอย่างทีเซอร์ความยาว 1 นาที ภาพแรกของภาพยนตร์เรื่องนี้ได้รับการปล่อยตัวเมื่อวันที่ 16 สิงหาคม ค.ศ. 2022